open-index/open-wikipedia-markdown huggingface dataset:
שאול צירלין

**שאול צירלין** (נולד ב-5 בפברואר 1959) הוא זמר-יוצר ישראלי. התפרסם בזכות השיר "סוכר", שאותו כתב והלחין.

## נעוריו ותחילת דרכו
שאול צירלין נולד בכפר אתא (כיום קריית אתא). כעבור שנתיים עקר עם הוריו ואחיו לשכונת גבעת אולגה שבחדרה, ומשם לחדרה. בגיל 15 עבר לקיבוץ אושה הסמוך לקריית אתא, ושנתיים וחצי אחר כך פרש מהלימודים. כעבור כמה חודשים התגייס. תחילה פנה לצנחנים, אולם בהמשך עבר ליחידה מודיעינית המפעילה מכשירי מכ"ם, שם הלחין את שירו הראשון, שנכתב באנגלית. כשהשתחרר, ב־1980, עבד כפקיד טכני בתחנת הכוח בחדרה. כעבור שנה יצא לבדו לטיול רכבות באירופה, עם תרמיל וגיטרה. במהלך הנסיעות הארוכות חיבר והלחין פזמונים נוספים.

## קריירה מוזיקלית
שאול צירלין החל את הקריירה המוזיקלית בגיל 21 (בשנת 1980) כשהופיע בבארים מלווה את עצמו בגיטרה כשהוא שר משיריו ומשירי אחרים. תחילה ניסה את מזלו בהולנד ובגרמניה, שם הופיע עם שירים של אלביס פרסלי וג'ון דנוור, או עם מוזיקה מקורית שכתב. אחרי מספר חודשים בחו"ל חזר לארץ. בהמשך דרכו פגש בנחצ'ה היימן וחבר אליו לכמה שנים כזמר אורח בערבי הזמר של היימן כשהוא ממשיך ליצור ולהעלות משיריו לבמה וכן שר משיריו של נחצ'ה ואחרים. במסגרת זו אף השתתף בקליפ השיר "אנשי הגשם" בשנת 1983 יחד עם חני ליבנה ומשה דץ מלהקת "חופים".

בשנת 1989 הקליט את אלבומו הראשון, שנקרא על שם אחד השירים בו, השיר "סוכר". שיר זה הפך ללהיט ענק בשנה זו ולאחריה, ועד היום צירלין מזוהה עמו. השיר "דייגים" מתוך האלבום, הפך גם הוא ללהיט ריקודי עם, ואף "מולדת 87" הפך ללהיט והושמע לא מעט. ב-1991 הוציא את אלבומו השני "תודה לחיים" ובו השיר "החיים הם יין". ב-1993 צירלין הוציא את אלבומו השלישי "אביב אהבה" שמתוכו בלט דואט עם עינת שרוף בשם, "אל המים".

ב-1999 הוציא צירלין את אלבומו הרביעי "אהבה חיוך ויין" בסגנון בלקני אישי. ב-2002 הוציא את השיר "אדמתי אדמתך". שיר זה מדבר על השלום המיוחל עם שכנינו הפלסטינים. שירים נוספים משלו, שהוקלטו ויצאו למדיה שלא במסגרת אלבום הם "אהבה צוענית", "אהבי אלי", "אותך וקפה" (שלושתם הושמעו בהזדמנויות רבות ונחשבו כ"שיר השבוע ברשת ג'") ו"תאומים" שלא זכה להשמעות רבות.

בשנים 2015-2016 קיים שיתוף פעולה מוזיקלי עם אורי מיילס שלקח על עצמו את תפקיד מנהלו המוזיקלי, וליווה אותו בהופעה "נדודי אהבה". למופעו הצטרף הגיטריסט יואב קציר. בשנים האחרונות מוסיף צירלין על פעילותו האמנותית, ובנוסף לכתיבת שירים ולחנים הוא כותב גם פואטיקה . צירלין נוהג להופיע בעיקר במתכונת של קופה פתוחה. כזמר ויוצר מקורי לחלוטין בחר לו את הדרך הארוכה והקשה, כשאינו נעזר בשום גוף מסחרי.

## חיים פרטיים
צירלין רווק, אב לילד וחי באבירים.

בפברואר 2017 אובחן צירלין כחולה באי-ספיקת כליות, טופל בדיאליזה והמתין להשתלת כליה. בספטמבר 2021 עבר השתלת כליה.

## דיסקוגרפיה
* "שאול צירלין" (1987)
* "סוכר" (1989)
* "תודה לחיים" (1990 / 1991)
* "אביב אהבה" (1993)
* "בקושי ח"י - תמצית השירים 1984–1994" (1995) - אוסף
* "אהבה חיוך ויין" (1999)
* "שאול צירלין - עשרים שנה 1989–2002" (2011) - אוסף

## קישורים חיצוניים

* 
* 
* 
* 

## הערות שוליים

קטגוריה:זמרים ישראלים
קטגוריה:זמרים השרים בעברית
קטגוריה:ישראלים שנולדו ב-1959
קטגוריה:אושה (קיבוץ): אישים
פיטר דודסון

**פיטר דודסון** (באנגלית: **Peter Dodson**) הוא פלאונטולוג אמריקאי המתמחה בדינוזאורים ובפרט בצרטופסים, דינוזאורים בעלי אגן דמוי עוף עם עטרה ולעיתים גם קרניים. מכהן כפרופסור באוניברסיטת פנסילבניה בבית הספר לרפואה וטרינרית. דודסון כתב מספר ספרים וכן מאמרים רבים בנושאי פלאונטולוגיה של בעלי חוליות, ובפרט ספרים על הצרטופסים והצרטופסיים, הזאורופודים וההדרוזאורים. דודסון תיאר סוגים ומינים של דינוזאורים שאותם גילה ולהם טבע את שמם, בהם: אווצרטופס (Avaceratops, 1986) ו-Suuwassea ב-2004. תלמידיו גילו את הפרליטיטאן (Paralititan) ואת האורורצרטופס (Auroraceratops). על שמו נקרא מין של צפרדע בשם Nezpercius dodsoni.

דודסון השלים תואר ראשון בגאולוגיה באוניברסיטת אוטווה בשנת 1968, תואר שני בגאולוגיה ובפלאונטולוגיה באוניברסיטת אלברטה בשנת 1970 ודוקטורט בגאולוגיה ובפלאונטולוגיה באוניברסיטת ייל בשנת 1974.

הספרים הידועים שכתב:
*
*
הראשון עוסק בצרטופסים ובפרט בטריצרטופס, והשני הוא אוסף סקירות טכניות ומדעיות על דינוזאורים אותו דודסון ערך ואף תרם לו מספר מאמרים.

## קישורים חיצוניים

* מידע על הספר The Horned Dinosaurs של דודסון, באתר הוצאת פרינסטון
* מידע על הספר The Horned Dinosaurs של דודסון בגוגל ספרים
* In paleontology, Peter Dodson is a king begetting kings, בביטאון Penn Today

קטגוריה:פלאונטולוגים אמריקאים
קטגוריה:טקסונומים מתארי שמות
קטגוריה:אמריקאים שנולדו ב-1946
Titanium

"**Titanium**" (בעברית: "**טיטניום**") הוא שיר של ה-DJ הצרפתי דייוויד גטה, בהשתתפות זמרת הפופ האוסטרלית סיה, מתוך אלבום האולפן החמישי של גטה, *[[Nothing but the Beat]]*. השיר יצא להורדה דיגיטלית ב-5 באוגוסט 2011 בתור הסינגל השיווקי הראשון מתוך שלושה מן האלבום. השיר נכתב ברובו על ידי הזמרת סיה פרלר, בשיתוף עם דייוויד גטה, ג'ורג'יו טוינפורט והמפיק ההולנדי אפרוג'ק (ניק ואן דה-וול). סיה הקליטה ושלחה את השיר לגטה, גטה הקליט את השיר בתחילה עם הזמרת האמריקאית מרי ג'יי בלייג', אך לבסוף הוחלט להוציאו בגרסה בה שרה סיה.

"Titanium" הגיע ל-"20 הגדולים" במדינות רבות ברחבי אירופה, למרות היותו סינגל שיווקי ולא-רשמי. עם יציאתו הוא נכנס למקום ה-16 במצעד הסינגלים הבריטי.

## ביקורות
### רשימות כל הזמנים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי דייוויד גטה
קטגוריה:שירי מוזיקת האוס
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי פלטינה מחומשת בממלכה המאוחדת
שלמה הבבלי

**שלמה בן יהודה הבבלי** הוא משורר ופייטן יהודי איטלקי אשר חי במאה העשירית. חלק מפיוטיו התקבלו כחלק מנוסח הסליחות הסדיר.
היה מהמשוררים העבריים הראשונים באירופה. סיפור חייו ושירתו נחקרו וקובצו לספר "פיוטי שלמה הבבלי" על ידי עזרא פליישר חוקר תפילה ופיוט. הוא כתב את רוב הפיוטים מסוג "שלמונית", ויש המסבירים שהם נקראו שלמונית על שמו.

פיוטיו ידועים בלשונם הקשה וסגנונם החידתי. גם התחביר בו משתמש הבבלי אינו פשוט כלל.

רש"י מצטט מפיוטיו בכמה מקומות בפירושו לתנ"ך ומכנהו "הפייטן" או "הבבלי".

המהרש"ל כותב שהיה בן דורו של בעל הערוך, רבי נתן מרומי. החוקרים קובעים את זמנו לדור אחד לפני משולם בן קלונימוס, בתקופת רומנוס הראשון, קיסר האימפריה הביזנטית.

## מפיוטיו
*"אור ישע מאושרים", מערכת יוצר לפסח המשלב את כל פסוקי שיר השירים. המערכת מסתיימת עם פיוט מסוג "גאולה" המפורסם ברח דודי.
* חיבר סדר עבודה ליום כיפור בשם "אדרת תלבושת". סדר עבודה זו נאמר בנוסח רומניא.
*יוצר "אל נשא ארנן בהתעלסה" וזולת "אחשבה לדעת עמל ודברים יגעים", הנאמרים בשני מנהגי אשכנז בשבת בראשית. כתב גם אופן "שש כנפים כנופים" כחלק ממערכת זו, אבל אופן זה לא נתקבל באף אחד מהמנהגים, ונתגלה מכתבי יד על ידי אברהם פרנקל.
*יש המייחסים את הקרובה 'וארץ שפל רומי ונקלה כבודי', הנאמרת בעדות המזרח בתשעה באב כחלק מהקינות, לרבי שלמה הבבלי.
### פיוטים שנאמרים בסליחות במנהגי אשכנז
*"אם עונינו רבו להגדיל"
*"אין מי יקרא בצדק"
*"תבא לפניך שועת חינון"
*"אין כמדת בשר מדתך"
*"אני יום אירא אליך אקרא"
*"תערוג אליך כאיל אל אפיקים"
*"חננו ה' חננו עננו ה' עננו"
*"אך בך לדל מעוז"
*"תשוב תרחמנו שוב שביתנו"
*"אם אמרי אשכחה מרי שיחי"

## לקריאה נוספת
*נפתלי הכהן, אוצר הגדולים אלופי יעקב כרך ח' עמוד קע.
*דניאל גולדשמידט, **מפיוטיו של רבי שלמה הבבלי**, בתוך מחקרי תפילה ופיוט, עמ' 341–348.
*עזרא פליישר, **פיוטי שלמה הבבלי**, ירושלים תשל"ג.
*חמש סליחות נוספות שכנראה חוברו על ידי שלמה הבבלי נדפסו בספר **לקט פיוטי סליחות**, ירושלים תשנ"ג, עמ' 608-598. 
*אברהם פרנקל, **האופן שש כנפים כנופים לר' שלמה הבבלי**, תרביץ סו (א), תשנ"ז, עמ' 136-131 (עם דיון בייחוס שתי סליחות נוספות לשלמה הבבלי).

## קישורים חיצוניים
* 
* 
* 
* 

## הערות שוליים

קטגוריה:משוררים יהודים איטלקים
קטגוריה:פייטני איטליה
קטגוריה:ראשוני איטליה
*
קטגוריה:יהודי איטליה במאה ה-10
ג'ינג'ר לין

**ג'ינג'ר לין אלן** (אנגלית: **Ginger Lynn Allen** ב-14 בדצמבר 1962) היא שחקנית פורנו, ושחקנית קולנוע וטלוויזיה אמריקאית, שהייתה בולטת בתחומה בעיקר בשנות ה-80. מגזין "AVN" דירג אותה במקום השביעי ברשימת "חמישים כוכבי הפורנו הגדולים של כל הזמנים". לאחר שסיימה את הקריירה שלה בתור שחקנית פורנו, היא החלה להשתמש בשמה המקורי ולקבל עבודות בסרטי בי מובי דלי תקציב. ללין היה קאמבק מאוחר בתחום העבודה המקורי שלה, בו יצאה סדרה של סרטים קצרים בכיכובה. במהלך הקאמבק בעל השנתיים שלה היא העניקה ראיונות רבים לעיתונאים, והופיעה בחנויות בידור למבוגרים.

## ביוגרפיה
### קריירת פורנו
ג'ינג'ר לין אלן עברה לקליפורניה ב-1982 לאחר שסבה לקה בהתקף לב שהוביל למותו, ובהמשך עברה לגור עם שותף שנהיה בן זוגה. כדי לפרנס את עצמה, אלן הייתה צריכה למצוא עבודה בשכר גבוה יותר משכר עבודתה דאז. ב-1983 היא הצטרפה לסוכנות הדוגמנות "World Modeling Agency" ובמהרה התפשטה לשער מגזין פנטהאוז. עבודות הדוגמנות שלה גרמו לה להתפרסם בתעשיית הפורנו.

אלן הצטלמה מספר פעמים בעירום והחלה להופיע בסרטי סקס תחת שמה הפרטי "ג'ינג'ר לין" בדצמבר 1983. סרט הסקס הראשון שהשתתפה בו היה "כניעה בגן עדן" בו כיכבה לצד ג'רי באטלר. אלן החלה לצבור פופולריות, ובסופו של דבר נהייתה ידועה בתור אחת מכוכבות הפורנו הגדולות בכל הזמנים, כשמאחוריה 69 סרטי פורנו בהשתתפותה.

המראה שלה בשנים 1984–1985 היה בהשראת זמרת הפופ מדונה. הפופולריות שלה גדלה כשהחלה להשתתף בסרטים עם מין אנאלי וחדירה כפולה, מכיוון שבשוק סרטי הפורנו של תחילת שנות ה-80 תנוחות אלו היו נדירות יחסית, בעיקר בקרב כוכבות פורנו ידועות. היא הופיעה בסצנה לסבית אחת לפחות בכל סרט פורנו שהשתתפה בו, עובדה שגרמה לה לצבור עוד מעריצים. אלן ידועה גם בשל "הדיבור המלוכלך" שלה בסרטים אלו.

בפברואר 1986 אלן עזבה את תעשיית הפורנו במטרה להצליח כשחקנית קולנוע. אלן הופיעה במספר סרטים וסדרות טלוויזיה ואף בסרט אינטראקטיבי. בנוסף, הופיעה בסרט "אקדוחנים צעירים 2" לצד אמיליו אסטבז.

היא חזרה לתעשיית הפורנו בשנת 1999, כשהופיעה בשלושה סרטי פורנו: Torn (1999), White Lightning (2000) וNew Wave Hookers 6 (2000). בדצמבר 2005 אלן הופיעה בסרט "אמריקן פאי מציגים: מחנה התזמורת" בתפקיד האחות סנדרס. במרץ 2006 היא החלה להנחות את תוכנית הרדיו של תחנת "פלייבוי רדיו" "**Night Calls Radio**" לצד שחקנית הפורנו כריסטי קניון. ביוני 2007 בשני אתרי סקס של רשת "Kink.com". ב-2008 היא הופיעה בסרטים "Dirty Rotten Mother Fuckers" לצד ג'יימס דין (הצעיר ממנה ב-24 שנים) ו"Seasoned Players 4" לצד טום ביירון. בהמשך היא השתתפה בעוד כ-12 סרטי פורנו שהתפרסו על השנתיים הבאות.

### סרטים וסדרות טלוויזיה
בשנת 2003 שיחקה בין התפקידים הראשיים בסדרת הדרמה "Skin" של רשת FOX, אלן גילמה את אמבר סיין בסדרה שירדה משידור לאחר עונה אחת.

## חיים אישיים
לאלן הייתה מערכת יחסים ארוכת טווח עם מגיש הרדיו ראלף גרמן.

בין השנים 1990–1992 ניהלה מערכת יחסים עם צ'ארלי שין, אותו פגשה בסט של הסרט "אקדוחנים צעירים 2" לאחר שעזבה את תעשיית סרטי הפורנו. שין ואביו מרטין שין עמדו לצדה כאשר עמדה לדין. היא נהגה להעביר זמן במרכז שיקום בתקופה זו בשל שימושה בקוקאין. השניים נפרדו לאחר שהתגלה כי שין שכב עם פרוצה.

בשנת 2000 אלן זוהתה כחולת סרטן צוואר הרחם, ממנו נרפאה בעזרת היסטרקטומיה וכימותרפיה.

## קישורים חיצוניים

קטגוריה:שחקניות פורנוגרפיה אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
הפועל קריית חיים (כדורסל)

ממוזער|שמאל|180px|סמל הפועל, שהוא גם סמלה של הקבוצה
[ממוזער|שמאל|180px|תמונה קבוצתית מחודש [יוני 1964]]
**הפועל קריית חיים** היא קבוצת כדורסל ישראלית משכונת קריית חיים בעיר חיפה, ששיחקה בעבר בליגת העל בכדורסל. כיום מפעיל המועדון מחלקת נוער בלבד.

## היסטוריה
בסיום עונת 1963/64 העפילה הקבוצה לליגה הבכירה. כבר בעונתה הראשונה שברה הקבוצה שיא, כשהייתה שותפה למשחק הארוך בתולדות הליגה עד אז, שהסתיים בניצחון 66–68 בדרבי העולות מול הפועל רמת גן, לאחר שלוש הארכות.

בשנת 1965 ניצחה הקבוצה בדרבי את מכבי חיפה מסל של יואב אגם מחצי מגרש, שתי שניות לסיום.

בעונת 1972/73 היה **מלך הסלים של הליגה** שחקן הקבוצה צבי ענבר, עם 650 נקודות (29.5 נק' למשחק).

המיקום הגבוה ביותר שהשיגה הקבוצה הוא המקום השישי בעונת 1968/69. מלך הסלים של הקבוצה בליגה הראשונה הוא יואב אגם, עם 4308 נקודות.

בסך הכל שיחקה הקבוצה בליגת העל במשך 11 עונות רצופות (1965–1975). בסיום עונת 1974/75 נשרה הקבוצה לליגה השנייה מהמקום ה-13.

### מחלקת נוער
המועדון מפעיל כיום מחלקת נוער בלבד ובה 2 קבוצות. פעילות המועדון מתרכזת ב**אולם דגן** בקריית חיים.

## שחקני עבר בולטים

## קישורים חיצוניים
* הפועל קריית חיים לדורותיה באתר קריית חיים

קריית חיים
קריית חיים
קטגוריה:קריית חיים
קטגוריה:חיפה: מועדוני ספורט
מרטיני

קטגוריה:שמות משפחה
קטגוריה:שמות משפחה המבוססים על השם מרטין
דבר שיש לו מתירין

[ממוזער|דיני דבר שיש לו מתירין ב[שולחן ערוך, יורה דעה]]
**דבר שיש לו מתירין** הוא כלל בהלכות תערובות לפיו דבר שעתיד להיות מותר אינו בטל במינו אפילו כאשר בשיעור גדול מאוד של היתר מעורבת כמות קטנה של איסור. נוסף על כך יש להחמיר בספק דבר שיש לו מתירין ולהמתין עד שיגיע ההיתר.
## הטעם שאינו בטל
לדעת רש"י והרמב"ם הטעם שדבר שיש לו מתירין אינו בטל הוא כיוון שהדבר בהמשך הזמן יהיה מותר מעצמו, (לדוגמה: ביצה שנולדה ביום טוב) לכן לא רצו חכמים להשתמש בהיתר של ביטול ברוב.

לעומתם הר"ן מסביר ששונות היא הכלי לביטול, וכאשר דבר שיש לו מתירין מעורב ברוב היתר במינו, הוא אינו שונה דיו מההיתר ולכן ההיתר אינו יכול לבטל אותו.

## באיסור דרבנן
לפי ההלכה גם איסור דרבנן אינו בטל כאשר המדובר על דבר שיש לו מתירין.

## הלכות
דין זה שייך רק בתערובת מין במינו. אך אם התערובת היא מין באינו מינו, האיסור בטל בששים כשאר איסורי תורה כאשר אינו נתן טעם.

בנוסף, לפעמים גם דבר שיש לו מתירין בטל, כאשר האיסור אינו בעין. מסיבה זו פוסק רב מתנה שעצים שנשרו מהדקל בשבת מרבה עליהם עצים מוכנים ומבטלן, כי למרות שלרב אשי דבר שיש לו מתירין אינו בטל אפילו באיסור מדרבנן של מוקצה, כאן האיסור אינו בעין שכבר החל להישרף ולהשתנות ממראהו הראשון.

יש אומרים שמאכל שעשוי להתקלקל לפני שיבוא זמן ההיתר אינו נחשב דבר שיש לו מתירין.

## חמץ בפסח
לדעת הרמב"ם, חמץ בפסח נחשב כדבר שיש לו מתירין, וזו הסיבה שחמץ בפסח אסור במשהו.. לפי שיטה זו, דין חמץ חמור יותר מדין רגיל של דבר שיש לו מתירין, בכך שהוא אסור גם במין בשאינו מינו. הסיבות להחמיר דווקא בחמץ מוזכרות בספר 'פניני הלכה':

לדעת רוב ראשונים, חמץ אינו בכלל דבר שיש לו מתירין. יש ראשונים שסוברים שחמץ בטל כשאר איסורים. לדעת התוספות, חמץ בפסח במשהו משום מחומרתו של איסור חמץ (שהוא איסור כרת).

בטעם שחמץ נחשב כדבר שאין לו מתירין על אף שהוא מותר באכילה לאחר הפסח, יש שכתבו שהדבר נובע מהיותו חוזר ונאסר בכל שנה. ויש שכתבו הטעם משום שחכמים אסרו באכילה חמץ שעבר עליו הפסח. לפי דעה אחת בשולחן ערוך במקרים מסוימים החמץ נחשב שאין לו מתירין כמו במקרים שאינו יכול להחזיק מעמד עד לאחר הפסח.

## קישורים חיצוניים

* 

## הערות שוליים

קטגוריה:כללים ועקרונות בהלכה
קטגוריה:כשרות
קטגוריה:ביטול ברוב
קטגוריה:מונחים תלמודיים
קטגוריה:דיני ספקות
קטגוריה:דברים שאינם בטלים
קטגוריה:ביצה: סוגיות תלמודיות
קטגוריה:הלכות תערובות
עצב החישור

**עצב החישור** (TA: Nervus radialis) הוא אחד העצבים העיקריים של הגפה העליונה והענף הסופי הגדול ביותר של מקלעת הזרוע. עצב החישור מעצבב את מרבית השרירים הפושטים של הזרוע והאמה, ואת העור בחלקים אחוריים של הגפה.

## מהלך
עצב החישור הוא המשכו של הכבל האחורי של מקלעת הזרוע. לעצב חיבורים לשורשי העצב הצוואריים החמישי עד השמיני (C5-C8) ולשורש העצב החזי הראשון (T1).

עצב החישור יוצא מבית השחי ונכנס לזרוע בין הראש הארוך לראש האמצעי של שריר הזרוע התלת-ראשי, במיקום אחורי לעורק הזרוע. הוא מלווה את עורק הזרוע העמוק (A.profunda brachii) במהלכו מסביב לעצם הזרוע ולאורכה ונכנס למַעֲנִית העצב החישורי של עצם הזרוע. לאחר מכן חוצה העצב את החיץ הבין-שרירי הצידי של הזרוע (Septum intermusculare brachii laterale) ונע בין שריר הזרוע לשריר הזרוע והחישור ומגיע לקדמית לעילית העלי הצידית של עצם הזרוע. שם מתפצל העצב לשני ענפים, ענף עמוק וענף שטחי, ונכנס לאמה. בעת מהלכו בזרוע, מתפצלים מהעצב ענפים ומעצבבים את שריר הזרוע התלת-ראשי, את שריר המרפק ואת שריר הזרוע והחישור.

ענף החישור נכנס לאמה מפוצל לשני ענפים. הענף העמוק של עצב החישור (Ramus profundus nervus radialis) מעצבב שרירים ומפרקים והענף השטחי של עצב החישור (Ramus superficialis nervus radialis) מעצבב עור בחלק האחורי של היד ושל האצבעות.

הענף העמוק של עצב החישור מעצבב את השריר פושט שורש היד החישורי הקצר ואת השריר הגבן, עובר דרך השריר הגבן ונכנס למדור האחורי של האמה. במדור האחורי מתפצלים מהענף העמוק מספר ענפים משניים ומעצבבים את שרירי המדור האחורי של האמה. אחד הענפים או המשכו של הענף העמוק משנה את שמו לעצב הבין-גרמי האחורי (או הגבי, Nervus interosseus antebrachii posterior). העצב הבין-גרמי האחורי נע על הקרום הבין-גרמי יחד עם העורק הבין-גרמי האחורי עד לשורש כף היד. במהלך דרכו הוא מעצבב את השרירים העמוקים של המדור האחורי של האמה ובסוף מהלכו הוא מעצבב את מפרק החישור והגומד המרוחק ואת המפרקים בשורש כף היד.

הענף השטחי של עצב החישור נע באמה במיקום קדמי לשריר הכפן העגול ומתחת לשריר הזרוע והחישור. במהלכו באמה הוא מלווה את עורק החישור. בשליש המרוחק של האמה, נע הענף השטחי אחורה ונכנס למדור האחורי של האמה, סנטימטרים ספורים לפני שורש כף היד, יוצא הענף השטחי מהמדור האחורי של האמה ומעצבב את העור בחלק האחורי של כף היד, האגודל ועוד אצבע או שתיים.

## ענפים תחושתיים
לעצב החישור מספר ענפים תחושתיים המעצבבים את העור, נוספים על הענף השטחי של העצב:
* עצב עור הזרוע הגבי (Nervus cutaneus brachii posterior) - מעצבב את העור בחלק האחורי של הזרוע.
* עצב עור הזרוע הצידי התחתון (Nervus cutaneus brachii lateralis inferior) - מעצבב את העור בחלק התחתון הצידי של הזרוע.
* עצב עור האמה הגבי (Nervus cutaneus antebrachii posterior) - מעצבב את העור בחלק האחורי של האמה.

## תמונות נוספות

## קישורים חיצוניים

קטגוריה:ערכים שבהם תבנית בריטניקה אינה מתאימה
חישור
אוורו מנצ'סטר

**אוורו 679 מנצ'סטר** (**Avro 679 Manchester**) היה מפציץ כבד דו-מנועי מתוצרת חברת אוורו ששימש את חיל האוויר המלכותי הבריטי במחצית הראשונה של מלחמת העולם השנייה. המנצ'סטר היה לכישלון בשל מנועיו שלא ענו על הצרכים והיו בלתי-אמינים, אך נחשב לקודמו ומבשר דרכו של מפציץ האוורו לנקסטר, מהמפציצים החשובים במלחמת העולם השנייה.

## תכנון ופיתוח
פיתוחו של המנצ'סטר החל בהתאם למכרז P. 13/36 של משרד חיל האוויר, על-פיו תוכנן גם מטוס מפציץ ההליפקס מתוצרת הנדלי פייג'. מפרטי המכרז דרשו "מפציץ בינוני" דו-מנועי לשימוש "כלל-עולמי", שמסוגל לבצע הפצצות צלילה בזווית נמוכה ולשאת תחמושת במשקל של 3,630 ק"ג או שני קליעי טורפדו בקוטר 457 מ"מ. אוורו החלה את תכנון המטוס עוד בטרם הוזמן המכרז הממשלתי, ובסופו של דבר התקבלו התוכניות של אוורו והנדלי פייג' בתחילת 1937 והוזמנו אבות הטיפוס של המטוסים המוצעים.

תכנון המנצ'סטר התבסס על שני מנועי רולס-רויס Vulture בעלי 24 צילינדרים בתצורת X-Block, שהייתה למעשה הרכבה של שני מנועי רולס-רויס Peregrine בתצורת "V", זה מעל זה, כאשר המנוע התחתון היה הפוך ובכך נוצרה צורת "X". בעת תכנון המנוע בשנת 1935 הוא נועד לספק 1,760 כוחות סוס, אך לאחר שנמצא כי אינו אמין, הוחלש ההספק לכדי 1,500 כוחות סוס בלבד. אב הטיפוס הראשון של המנצ'סטר הורכב במפעלי החברה במנצ'סטר וטס לראשונה ב-25 ביולי 1939 והמנצ'סטר השני ביצע את טיסת הבכורה שלו ב-26 במאי 1940. בסך הכל נבנו 209 מטוסי מנצ'סטר בשני דגמים עיקריים, 177 על ידי חברת אוורו ו-32 נוספים על ידי חברת מטרופוליטן-ויקרס.

הדגם השלישי של המנצ'סטר, שכלל תצורה של ארבעה מנועי רולס-רויס מרלין וטס לראשונה ב-9 בינואר 1941, היה למעשה הלנקסטר הראשון. המטוס קיבל את השם "לנקסטר" מיד לאחר טיסתו הראשונה. באב הטיפוס השני של הלנקסטר הוכנסו שינויים נוספים במבנה שלאחריהם הופסק ייצור המנצ'סטר והוחל בייצור מטוסי הלנקסטר במקומם. חלק ממטוסי המנצ'סטר שהיו בבנייה באותה העת הוסבו אף הם ויוצרו כמטוסי לנקסטר.

## שירות מבצעי
אוורו החלה בהרכבת מטוסי המנצ'סטר על אף התקלות שהתגלו במנועים, אשר גרמו להנדלי פייג' לשנות את תוכניות מטוס ההליפקס לתצורה ארבע-מנועית. מטוסי האוורו מנצ'סטר נכנסו לשירות בטייסת 207 של חיל האוויר המלכותי בחודש נובמבר 1940, וטיסתם המבצעית הראשונה הייתה ב-24-25 בפברואר 1941, בהפצצת הנמל הצרפתי בברסט. מטוסי המנצ'סטר שיוצרו עד נובמבר 1941 הרכיבו שמונה טייסות הפצצה, שירתו בשתי טייסות של חיל האוויר המלכותי הקנדי ואף שימשו את פיקוד החופים של חיל האוויר המלכותי. הטיסה המבצעית האחרונה של המנצ'סטר נערכה ב-25 ביוני 1942, בהפצצת העיר ברמן שבגרמניה.

בסך הכל נכנסו לשירות מבצעי 193 מטוסי מנצ'סטר שהשתתפו ב-1,269 מבצעים והפילו 1,826 טון של תחמושת. 78 מטוסי מנצ'סטר אבדו במהלך שירותם, מתוכם 63 בפעילות מבצעית. מעל מחצית מהאבדות, 45 במספר, יוחסו לתקלות וכשלים במנועים.

## דגמים
* **מנצסטר L7246** - אב הטיפוס הראשון שכלל זנב כפול. עקב אי-יציבות בתמרונים, נוסף למטוס מייצב אנכי שלישי במרכז הזנב.
* **מנצ'סטר I** - הדגם המבצעי הראשון שכלל זנב כפול ומייצב אנכי מרכזי. 20 מטוסים מדגם זה הורכבו.
* **מנצ'סטר IA** - הדגם המבצעי העיקרי שכלל זנב כפול עם מייצב אופקי מוגדל, מייצבים אנכיים והגהי כיוון גבוהים יותר.
* **מנצ'סטר II** - גרסת פיתוח שכללה שני מנועי מדגמי Napier Sabre או Bristol Centaurus. גרסה זו לא הגיעה לפסי הייצור.
* **מנצ'סטר III BT308** - גרסה בעלת ארבעה מנועי מרלין ובעלת מוטת כנפיים מוארכת, אב הטיפוס הראשון של האוורו לנקסטר.

## קישורים חיצוניים

קטגוריה:מפציצים מתוצרת בריטניה
קטגוריה:מטוסים בריטיים במלחמת העולם השנייה
מנצ'סטר
אפרים צבי איינהורן

הרב **אפרים צבי איינהורן** (תרי"ד - כ"ד בתמוז ה'תרס"א) היה ראש ישיבה ואב בית דין בקהילת אמסטוב (Mstów) הסמוכה לצ'נסטוחובה.

## ביוגרפיה
נולד בבריגל לאביו זאב וולף שהיה סוחר תבואה. למד אצל רבי חיים מצאנז. בשנת תרל"ג נשא את דוברא פראדל, בתו של זליג ריטרמן מקראקא.
בתקופת מגוריו בקרקוב התקרב מאוד לרבי שמעון סופר, והיה בן בית אצלו.

לאחר תקופה נאלץ לעבור לגור בפולין, והחל לסחור ביינות בלודז'. בלודז' הוא שהה בקרבת רבי ישראל יהושע מקוטנא ורבי אברהם בורנשטיין, וכן בקרבת רבי אברהם יששכר בער רבינוביץ - האדמו"ר מראדומסק - שלקחו כמלמד לבניו.

בשנת תרל"ו כשהתפנתה משרת הרבנות באמסטוב, התמנה לתפקיד בהמלצת רבי אברהם יששכר בער רבינוביץ. באמסטוב הקים את אחת מהישיבות הראשונות בפולין, שהתפרסמה כישיבה לבחורים מצוינים, ושימשה כמין "מכינה" לבחורים שהמשיכו משם ללמוד בישיבות סוכטשוב ואוסטרובצה.

תקופת הלימודים בישיבה ארכה כשלוש שנים. בכל יום מסר רבי אפרים צבי איינהורן שני שיעורי עיון לתלמידים, כשכל שיעור מתפרס על פני חמש או שש שעות.

נפטר בכ"ד בתמוז תרס"א בקרקוב, בה נקבר ליד רבי שמעון סופר.

שרידים מתורתו יצאו בתש"ן, בספר "שארית אפרים-דב", הכולל גם שרידים מחידושי בנו, רבי דב בריש.

## מתלמידיו
*רבי אריה צבי פרומר.
*רבי שלמה חנוך הכהן רבינוביץ מרדומסק.
*רבי שלמה שטנצל.
*רבי רבי אברהם ויינברג מוורשה - בעל "ראשית בכורים".
*רבי חנוך גד יוסטמן מפילץ.
*רבי שלמה קאליש (חתנו של רבי יואב יהושע וינגרטן).
*רבי מנדל וקסלר - ראש ישיבה בקראקא.
*יועץ קים קדיש ראקאץ מפשיטיק - מחבר "שיח שרפי קודש".

## משפחתו
* בנו רבי דב בריש איינהורן (תרל"ז – שמחת תורה תש"ב) - הוסמך להוראה על ידי רבי יצחק יהודה שמלקיש. לאחר פטירת אביו מילא את מקומו ברבנות אמסטוב ובראשות הישיבה. נספה בשואה.
*בתו פרומא - אשת ר' יעקב יצחק קראהן (בן ר' אלימלך חתן רבי שלמה מראדומסק).
*בתו גולדה - אשת ר' יוסף פשיסוחר (פרוזיסכר) מלובלין (בנו החורג של רבי צדוק הכהן מלובלין).
*בתו שפרה - אשת ר' יצחק שפירא מקוז'ניץ.
*בתו צירל - אשת ר' שלום אלעזר וינברג.
*בתו שרה - אשת ר' אהרן בצלאל רייכברד.

## לקריאה נוספת
* אהרן סורסקי, **מרביצי תורה מעולם החסידות**, חלק א, בני ברק, תשמ"ו, עמ' רעה-רצז

## קישורים חיצוניים
* חידושי תורה של רבי אפרים צבי איינהורן, .

## הערות שוליים

קטגוריה:ראשי ישיבה חסידים במזרח אירופה
קטגוריה:ראשי ישיבה פולנים
קטגוריה:אבות בתי דין
אטיין ז'ופרואה סנט-אילר

שמאל|ממוזער|200px|ז'ופרואה סנט-אילר
**אטיין ז'ופרואה סנט-אילר** (בצרפתית: **Étienne Geoffroy Saint-Hilaire**; 15 באפריל 1772, אטנפ, צרפת – 19 ביוני 1844, פריז) היה זואולוג צרפתי, מחשובי התורמים לאנטומיה ההשוואתית, מייסד ענף הטרטולוגיה, בן פלוגתא של הזואולוג ז'ורז' קיווייה. בין הראשונים שתמכו בסטרוקטורליזם.

## חייו
בהיותו כבן 20 התמנה לפרופסור במוזיאון להיסטוריה של הטבע בפריז כאחראי על תחום הזואולוגיה. עבד עם ז'אן-בטיסט דה לאמארק, והיה ממגיני תאוריית הלאמארקיזם.

ב-1798, לאחר כיבוש מצרים בידי נפוליאון היה חבר במשלחת של 151 מדענים, מהנדסים ואומנים למצרים לחקור את עתיקותיה (יחד עמו נסע גם בין השאר ז'אן-בטיסט ז'וזף פורייה, ואחרים). בינואר 1802 שב לפריז, ובספטמבר 1807 נבחר כחבר באקדמיה הצרפתית למדעים. שנה מאוחר יותר נשלח על ידי נפוליאון לפורטוגל לרכוש ממוזיאונים שם אוספים, למרות התנגדות הבריטים לכך. כהוקרה למאמציו, קיבל מנפוליאון את אות לגיון הכבוד.

בין השנים 1809 - 1841 כיהן סנט-אילר כפרופסור בפקולטה למדעים בפריז.

במהלך כהונתו סיכם בשנים 1818–1822 את עבודתו בספר "Philosophie anatomique, 2 vol", ובכך יניח את יסודות שעליהם יתפתח ענף האנטומיה ההשוואתית, והשפיע בין השאר גם על התפתחות האמבריולוגיה. מחקריו על עוברים סיפקו ראיות חשובות להשערתו בדבר אחדות ההרכב האורגני בקרב כלל החולייתנים. סנט-אילר סיכם את ממצאיו בשלושה חוקים ביולוגים שהבחין בהם: חוק ההתפתחות, לפיו איבר אינו מופיע או נעלם סתם כך ; חוק הפיצוי, הקובע כי איבר יכול לגדול באופן לא פרופורציונלי רק על חשבון איבר אחר ; וחוק המיקום היחסי, הקובע כי מיקום האיברים של כל בעלי החיים יישמר בסדר יחסית זהה.

לאחר שניסה בשנות ה-30 של המאה ה-19 ליישם את החוקים שהגדיר גם על חסרי החוליות, הדבר הוביל למחלוקת קשה בקרב המדענים בני התקופה, והיה בין הגורמים ליצירת כמה אסכולות מדעיות סותרות בגישתם של חוקרים לבעלי החיים בכלל ולאבולוציה בפרט.

שלא כמו דרווין שהציג את מנגנון הברירה הטבעית, סנט-אילר האמין כי הסביבה הטבעית גורמת לגילוי הפוטנציאל הטבעי הקיים למעשה כבר בגוף החי. ארנסט מאייר קרא לתאוריה "ג'ופריזם", על שמו של ז'ופרואה. בכך שונה תפיסתו של סנט-אילר מהלאמארקיזם, המאמינה כי שינוי **בהתנהגות** גורם לשינוי בגוף החי ובתורשה. אך תאוריה זו נדחתה במהרה, וכיום אינה מקובלת על איש במדע המודרני. סנט-אילר האמין גם כי ייתכנו שינויים פתאומיים מהירים בעקבות לחץ סביבתי, ולא בהכרח שינוי איטי ועקבי.

סנט-אילר היה דאיסט, כלומר מאמין בקיום האל, אך לא האמין בניסים ובהתגלות האל ביקום. בשל כך לא ראה סתירה בתאוריית התפתחות המינים כפי שהבינה.

כבר ב-1831 שיער סנט-אילר כי ציפורים הם צאצאי זוחלים.

בשנת 1841 נאלץ לפרוש מתפקידו בפקולטה למדעים בעקבות מצבו הרפואי. בנו, איזידור ז'ופרואה סנט-אילר, מילא את מקומו בתפקיד.

על שמו של סנט-אילר נקרא מין של נמרון בדרום אמריקה נמרון ג'ופרי.

## קישורים חיצוניים

* 
* 

## הערות שוליים

קטגוריה:אישים הקבורים בבית הקברות פר לשז
קטגוריה:חוקרי טבע
קטגוריה:טקסונומים מתארי שמות
קטגוריה:רופאים צרפתים
קטגוריה:חברי האקדמיה הצרפתית למדעים
קטגוריה:צרפתים שנולדו ב-1772
קטגוריה:צרפתים שנפטרו ב-1844
שויקה

**שויקה** (ובגרסאות אחרות: "**שוויקה**", "**שויכה**" ו"**שוואקי**'") הוא שם משפחה יהודי הנפוץ בקרב יהדות סוריה. יש הטוענים לקשר פילולוגי בין שם המשפחה לשם עיר שוֹכֹה התנכית.

קטגוריה:שמות משפחה ביהדות סוריה
קטגוריה:שמות משפחה טופונימיים
Me & You

**Me and You** הוא סינגל מז'אנר הדאבסטפ שהופק על ידי להקה הבריטית NERO. הסינגל יצא לאור ב-2 בינואר 2011 והצליח במצעדים רבים ברחבי העולם. ב-8 בינואר, 6 ימים אחרי יציאתו, מוקם הסינגל במקום ה-15 במצעד הסינגלים הבריטי.

במצעד האינדי הגיע למקום הראשון.

## רשימת השירים

## מצעדים
השיר הגיע למקום ה-15 במצעד הסינגלים הבריטי, למקום ה-3 במצעד הדאנס הבריטי. ולמקום הראשון במצעד האינדי הבריטי, מה שתרם לחדירת מוזיקת הדאבסטפ אל המיינסטרים.

## וידאו קליפ
הווידאו קליפ פורסם לראשונה באתר YouTube ב-5 בדצמבר 2010. בקליפ נראה נער המבקר באולם ארקייד, כאשר לפתע הוא מבחין במכונת ארקייד ובה משחק בשם "NERO" (כשם הלהקה), שמורכב משני משחקים שדומים לשני משחקי ארקייד משנות ה-90: Streets of Rage 3, משחק לחימה, ו-Outrun 2019 שהוא משחק מרוצים. לאחר שנפסל במשחק המרוצים החשמל נופל ורגע לפני שהוא עומד לפרוש, באה דמות מסתורית ומחזירה את זרם החשמל ובכך מאפשרת לו לסיים את המשחק. לבסוף מסתבר כי שני השחקנים מולם הנער משחק הם בעצם שני חברי הצמד דניאל סטיבנס וג'ו ריי, שמופיעים לאחר שהנער נעלם באופן מסתורי.

נכון ל-7 בספטמבר 2011 זכה הווידאו קליפ ליותר מ-4 מיליון צפיות ב-YouTube ושודר בערוצי המוזיקה השונים.

## קישורים חיצוניים

## הערות שוליים

קטגוריה:דאבסטפ
קטגוריה:שירי מוזיקה אלקטרונית
המלחמה האנגלו-פרסית

**המלחמה האנגלו-פרסית** (באנגלית: **Anglo-Persian War**) התרחשה בין 1 בנובמבר 1856 עד ל-4 באפריל 1857, כאשר כוח של הצבא הבריטי הגיב לניסיון הפרסי לכבוש את העיר הראת שבאפגניסטן. המלחמה הייתה נקודת שיא במתח שבין האימפריה הבריטית ופרס שזכתה לתמיכת האימפריה הרוסית. האימפריה הבריטית באותה התקופה רצתה לשמר את המצב בו אפגניסטן נותרת מדינה חופשית וחברותית כלפי בריטניה, זאת כחוצץ כנגד ההתרחבות וההשפעה של האימפריה הרוסית מכיוון צפון מערב ופרס.

## מהלך המלחמה
לאחר הכישלון הקשה במלחמה האנגלו-אפגנית הראשונה כ-14 שנים קודם לכן, הוחלט בפיקוד בהודו הבריטית לצאת להתקפה לשחרור העיר הראת, דרך המפרץ הפרסי ולא במסע יבשתי מסוכן דרך אפגניסטן. בנובמבר, לאחר הכרזת המלחמה, יצאה הדיוויזיה הראשונה במשט ספינות בריטיות מהנמל בבומביי לעבר המפרץ הפרסי. ב-4 בדצמבר הכוח כבש את האי ח'ארג ונחת ב-9 בדצמבר בחוף הפרסי מספר קילומטרים דרומה לעיר הנמל בושהר. מיד לאחר הנחיתה, הדיוויזיה הראשונה התקדמה אל עבר העיר וכבשה אותה ביום למחרת הנחיתה, זאת לאחר כיבוש מצודת 'ראשיר' והפגזת העיר על ידי הספינות הבריטיות.
סיורים בריטים גילו כוח פרסי בגודל של כ-4,000 חיילים באזור שיראז, לכן הוחלט לבקש תגבורת ולחכות להגעתה.

בינואר 1857, נחתה הדיוויזיה השנייה באזור בושאר בפיקודו של ג'יימס אוטרם והכוח האנגלו-הודי כולו יצא שוב לכיוון בושהר בתנאי דרך קשים לאחר גשמי החורף. הכוח שאורגן לכדי שלוש חטיבות בפיקודו של אוטרם, החל לנוע לכיוון שיראז. ב-5 בפברואר הכוח עצר בקרבת הכפר קושאב היכן שהיו בארות מים נוחות. בהתקדמות של היומיים הבאים הבין אוטרם שהכוח הפרסי נסוג להרים מסביב והחליט להימנע מרדיפה מסוכנת להרים, במקום זאת הוא נסוג לאזור קושאב.
הכוח הפרסי תפס עמדת שליטה בקרבת הכוח האנגלו-הודי עם כ-8,000 חיילים פרסים. כתגובה, תקף אוטרם את העמדה הפרסית בין 7 ל-8 בפברואר במה שהפך להיות "קרב קושאב", בו ניצחו הבריטים עם כ-700 חיילים פרסים הרוגים. הכוח הפרסי נסוג שוב להרים לאחר תבוסתו בקושאב ואוטרם חזר עם כוחו לאזור העיר בושאר.

לאחר שהושאר כוח קטן להגן על בושהר, יצא הכוח האנגלו-הודי בכיוון צפון-מערב, לאורך השט אל-ערב אל עבר העיר קורמשאהר. הספינות הבריטיות שטו במעלה הנהר כדי להפגיז את ביצורי העיר, הפרסים נסוגו לבסוף מהעיר והיא נכבשה ב-27 במרץ. כוח של כ-13,000 פרסים נסוג אל העיר אהוואז, כתגובה התארגן כוח אנגלו-הודי לנוע לכיוון העיר ולכבוש גם אותה. כוח זה הורכב מהצי המלכותי וכוח מרגימנט ההילנדס ה-78 ומרגימנט הרגלים ה-64 אשר תקף את הכוח הפרסי וכבש לבסוף את העיר אהוואז ב-1 באפריל.

ב-4 באפריל, נחתם הסכם שלום בפריז והכוחות האנגלו-הודים החלו לסגת, אך היעדים הושגו והפרסים ספגו מהלומה קשה. מספר חודשים מאוחר יותר, כל הכוחות שנלחמו בקרבות בפרס ילחמו במרד ההודי הגדול, כולל מפקדם במערכה ג'יימס אוטרם. על הלחימה במלחמה, עוטרו שלושה חיילים בריטים בצלב ויקטוריה, העיטור הגבוה ביותר בדרגתו בכוחות הבריטים.

החיל הפרסי המובס שבה את יהודי הראת וגרשם למשהד שם כלא אותם במשך תקופה ארוכה בתנאים קשים.

## קישורים חיצוניים

* 

## הערות שוליים

*
אנגלו-פרסית
קטגוריה:איראן בימי שלטון השושלת הקאג'ארית
קטגוריה:אפגניסטן: היסטוריה
קטגוריה:הודו הבריטית
קטגוריה:מלחמות איראן
עצור! או שאמא שלי יורה

**עצור! או שאמא שלי יורה** (באנגלית: **Stop! Or My Mom Will Shoot**) היא קומדיית פעולה אמריקאית משנת 1992 שנכתבה על ידי בלייק סניידר, ויליאם אוסבורן וויליאם דייוויס, בבימויו של רוג'ר ספוטיסווד ובכיכובם של סילבסטר סטאלון ואסטל גטי.

## תקציר העלילה
ג'ו (סילבסטר סטאלון) הוא שוטר קשוח. טוטי (אסטל גטי) היא אימו החלשה והשברירית לכאורה. כאשר היא מגיעה לגור איתו היא מפריעה באופן הדרגתי לחייו. היא קונה לעצמה אקדח, מתחילה לחטט בתיקים שהוא חוקר, ובסופו של דבר הופכים השניים לצוות והיא מסייעת לו בעבודתו המשטרתית.

## צוות השחקנים

## ביקורות ותגובות
הסרט זכה לביקורות שליליות באופן כללי ולציון 14% באתר ריכוז הביקורות Rotten Tomatoes, מתוך 24 ביקורות.

בנוסף לכך סילבסטר סטאלון טען שזה הסרט הגרוע ביותר שהוא אי פעם עשה. סטאלון התייחס אליו כאל "אולי אחד הסרטים הגרועים ביותר במערכת השמש כולה, כולל הפקות זרות של חייזרים שמעולם נחשפנו אליהן", כי "תולעת שטוחה יכלה לכתוב תסריט טוב יותר, ושבחלק מן המדינות כמו סין, הממשלה משדרת את הסרט פעם בשבוע כדי להוריד את שיעור הילודה לאפס ואם הם היו משדרים את הסרט פעמיים בשבוע סין הייתה נכחדת תוך עשרים שנה".

## מועמדויות וזכיות בפרסים

## קישורים חיצוניים

* 

## הערות שוליים

קטגוריה:זוכי פרס פטל הזהב: סרטים
קטגוריה:סרטי 1992
קטגוריה:סרטי פעולה אמריקאיים
קטגוריה:סרטי קומדיה
קטגוריה:סרטי קומדיית פשע
קטגוריה:סרטים עם מוזיקה מאת אלן סילבסטרי
קטגוריה:סרטי רוג'ר ספוטיסווד
תשלומי בושת

בהלכות מזיק וניזק, **תשלומי בושת** הם אחד מחמשת התשלומים המוטלים על המזיק לשלם לניזק (נזק וצער, ריפוי, שבת ובושת). התשלומים הם עבור כל בושה שנגרמה בשעת הנזק, בעקבות צפייה של הרואים, או שם רע שיצא בעקבות מעשה הנזק (למשל בעקבות מעשה אונס). 

חיוב בושת הוא רק כאשר המזיק הזיק בכוונה.

## מקרים מיוחדים

לפעמים יש בעלות חוקית או כללית על תשלומי הבושת של האשה, בהתאם למצבה המשפחתי והגופני:

### קטנה ונערה

המבייש ילדה קטנה עד גיל 12 או נערה עד גיל 12.5, נותן את תשלומי הבושת לאביה. אם מת האב לפני העמדה בדין, לפני שזכה בפועל בתשלומים, זוכה הנערה עצמה בבושת, מכיוון שתשלומי הבושת הוקשו לקנס שבהם החיוב חל רק בזמן ההעמדה בדין. אך אם מת האב לאחר העמדה בדין - לאחר שזכה בתשלומים, יורשים האחים - הבנים את התשלומים מאביהם מדין ירושה. לפי רבי שמעון, עד שבאים התשלומים לידי האב הוא אינו זוכה בהם, כי כתוב "ונתן לאבי הנערה". לא זיכתה תורה לאב אלא משעת נתינה, ולכן אם מת לפני שבאו לידו ממש, אפילו לאחר העמדה בדין, אין יורשים בניו מכוחו אלא הנערה עצמה זוכה בתשלומים.

### אשה נשואה

המבייש אשה נשואה, בושתה שלה, אך לפי רבי יהודה בן בתירא יש לבעל שותפות בתשלומי הבושת. אם הכה אדם אשה במכה הגורמת לבושה, אם מדובר ב"בושת שבסתר", שביישה בינו לבינה, כך שעיקר הבושה הייתה שלה עצמה, מגיע לאשה שני שלישים מהבושת ולבעל שליש אחד, אך אם הכה אדם אשה במקום גלוי וציבורי לעיני אנשים אחרים, כך שהבושה מגיעה באופן ישיר לבעל - שבושה היא לו שביזו את אשתו, מגיע לבעל שני חלקים ולאשה רק שליש.

בתלמוד מובא כי היו שחשבו שחלקו של הבעל בתשלומי אשתו קשורה בבעלותו עליה, שלא הבינו מדוע שיקבל הבעל תשלומים על בושת של אשתו, וכי אם ירקוק אדם בבגד של חבירו ישלם לו בושת? והוסבר, כי כאשר מבייש אדם אשתו של חבירו יש לבעל עצמו בושה, (אך כאשר רוקק בבגד של חבירו אין לחבר בושה) ולכן יש לו חלק בבושת (בתלמוד ירושלמי מוסבר כי לבעל יש צער בבושת אשה, כי צערה - צערו, כי הוא משתתף בצערה). לעומת זאת, כאשר הקשה רבינא, אם כך למה לא ישלם אדם דמי בושת - כאשר בייש אדם ממשפחה מכובדת - לכל המשפחה המורחבת, והסביר רב אשי כי כדי לחייב תשלומי בושת צריך שהביוש יהיה בגוף האדם עצמו, אשתו כגופו, אך בני משפחתו אינם נחשבים כגופו.

## סולם הבושה
המדד לתשלומים מפורש במשנה במסכת כתובות: .

רש"י הגדיר את "סולם הבושה" לפי המבייש והמתבייש. על פי מדד זה, אם אישה הנאנסת על ידי אדם "חשוב מאד" אז חשיבותו של האדם יכולה להקהות במידת מה את הבושה שלה. מקרה דומה קורה כאשר היא נאנסת על ידי "אדם זולל", כינוי לאדם נחות. כמו כן, אם אישה חשובה נאנסת, למשל "בת מלך", הבושה הנגרמת לה גדולה יותר מבושתה של "אישה נורמטיבית ורגילה" שנאנסה.

## הערות שוליים

קטגוריה:משפט עברי: דיני נזיקין
קטגוריה:כבוד בהלכה
יו סבאג מונטיפיורי

**יו סבאג מונטיפיורי** (באנגלית: **Hugh Sebag-Montefiore**; נולד ב-5 במרץ 1955) הוא סופר והיסטוריון יהודי-בריטי.

## קורות חיים
אביו של יו, רופא במקצועו, הוא נצר לשושלת ספרדית עשירה של יהודים שפעלו כדיפלומטים וכבנקאים בכל רחבי אירופה. בראשית המאה ה-19, סר משה מונטיפיורי, סב-דודו של יו, סחר בשווקים בהתבסס על ידע מודיעיני אודות קרב ווטרלו ונעשה שותף בעסקי הבנקאות של חברת הבנקאות של משפחת רוטשילד. בניגוד לכך, אמו של יו, אפריל, סופרת במשלח ידה, הגיעה ממשפחה ענייה של מלומדים יהודים ליטאים. אביה נס מהאימפריה הרוסית בראשית המאה ה-20. הוא רכש למשפחתו כרטיסים להפלגה לעיר ניו יורק, אך הם רומו והורדו בקורק, אירלנד. במהלך חרם לימריק ב-1904 הם עזבו את אירלנד ועברו לניוקאסל, אנגליה. משפחתו של סבאג מונטיפיורי התגוררה בבלצ'לי פארק, עד שהם מכרו את ביתם לממשלה הבריטית ב-1937.

יו סבאג מונטיפיורי למד עריכת דין לפני שנעשה עתונאי וסופר של ספרות תעודית.

אחיו הוא סיימון סבאג מונטיפיורי, סופר והיסטוריון בעצמו.

## ספריו
ספרו הראשון, "אניגמה - סיפור הקרב על הצופן" יצא לאור בשנת 2000 וראה אור בהוצאת יבנה בשנת 2003. הספר מספר על פענוח מכונת ההצפנה הגרמנית אניגמה בבלצ'לי פארק בזמן מלחמת העולם השנייה.

ספרו השני "דנקרק - לחימה עד האיש האחרון" ראה אור ב-2006 ותורגם לעברית והתפרסם בהוצאת דביר בשנת 2010. הספר מתאר את מבצע הפינוי הימי של מאות אלפי חיילים בריטים וצרפתים מדנקרק הנצורה שבצפון צרפת, אל חופי בריטניה, במסגרת קרב דנקרק במלחמת העולם השנייה במסגרת מבצע דינמו.

ספרו השלישי יצא ב-2016 אודות הקרב על הסום.

## קישורים חיצוניים
* 
* 
* אנדרו רוברטס, "הבריחה הגדולה", ניו יורק סאן, 13 בדצמבר 2006
* כריסטופר היצ'נס, "סקירה: הספר "דנקרק" של יו סבאג מונטיפיורי", הניו יורק טיימס, 26 בינואר 2007
* 
* "כשהאמת והבדיה נפגשים", טיים מגזין, 31 באוגוסט 2007
* 
* 

קטגוריה:סופרים יהודים בריטים
קטגוריה:היסטוריונים צבאיים
קטגוריה:היסטוריונים יהודים בריטים
קטגוריה:היסטוריונים של מלחמת העולם השנייה
קטגוריה:משפחת מונטיפיורי
קטגוריה:בריטים ממוצא יהודי-מרוקאי
קטגוריה:בריטים שנולדו ב-1955
הקרב השני על האגמים המזוריים

**הקרב השני על האגמים המזוריים** הידוע גם כ-**קרב החורף על האגמים המזוריים**, נערך במלחמת העולם הראשונה בתאריכים 7 בפברואר – 18 בפברואר 1915 בין צבא הקיסרות הגרמנית בפיקודו של פאול פון הינדנבורג ובין צבא האימפריה הרוסית. הקרב הסתיים בניצחון גרמני.

## רקע היסטורי
בחורף 1915 אישר הרמטכ"ל הגרמני אריך פון פאלקנהיין מתקפה גדולה לאורך כל החזית המזרחית. הוא אישר לפאול פון הינדנבורג לפתוח במתקפה גדולה בצפון החזית ליד האגמים המזוריים ומשם להתקדם לעבר הויסלה ולנסות להוציא את רוסיה מהמלחמה.

האגמים המזוריים הם אזור הכולל כ-2,000 אגמים בשטח של כ-52,000 ק"מ המחוברים ביניהם בתעלות ובנהרות. בתקופה זו הם היו בשליטת פרוסיה המזרחית. לאחר מלחמת העולם השנייה הם סופחו לפולין.

באזור זה הביס הינדנבורג בספטמבר 1914 את הארמייה הרוסית הראשונה בפיקודו של פאול פון רננקמפף בקרב הראשון על האגמים המזוריים.

לרשות הינדנבורג עמדו הארמייה השמינית בפיקודו של אוטו פון בלו והארמייה העשירית בפיקודו של הרמן פון אייכהורן. מולן ניצבו הארמייה הרוסית העשירית בפיקודו של טדיאוש פון סיברס והארמייה ה-12 בפיקודו של פאבל פלווה.

## הקרב
ב-7 בפברואר 1915 בתוך סופת שלג, פתח פון בלו בהתקפה על הארמייה הרוסית העשירית של פון סיברס ותוך שבוע התקדם כ-100 ק"מ תוך גרימת אבדות כבדות לרוסים בהרוגים, פצועים ושבויים. הגיס ה-20 של הרוסים שכלל כ-40 אלף חיילים כותר באזור אוגוסטוב. לאחר קרב קשה והרוגים רבים החיילים כולל מפקד הגיס והמטה נכנעו.

למרות האבדות הכבדות הצליח פאבל פלבה לארגן את הארמייה הרוסית ה-12 ולפתוח במתקפת נגד שעצרה את התקדמות הגרמנים והביאה לסיום הקרב.

## תוצאות
למרות הניצחון בקרב לא הצליחו הגרמנים להכניע את הצבא הרוסי ולהתקדם לתוך רוסיה. לא היו עוד קרבות באזור זה. כיוון שהצבא האוסטרו-הונגרי סבל אבדות כבדות בחזית המזרחית, מעתה ואילך נעשו כל המתקפות בחזית זו תוך שיתוף שני הצבאות.

## קישורים חיצוניים

* הקרב השני על האגמים המזוריים

קטגוריה:קרבות החזית המזרחית במלחמת העולם הראשונה
קטגוריה:קרבות האימפריה הרוסית במלחמת העולם הראשונה
קטגוריה:קרבות גרמניה במלחמת העולם הראשונה
קטגוריה:1915 ברוסיה
קטגוריה:פרוסיה המזרחית
אילן שילוח

**אילן שילוח** (נולד ב-1957) הוא איש עסקים ישראלי, מנהל שותף קרנות הון סיכון ב־First Time, יו"ר לשעבר במקאן תל אביב ישראל עד 2011 ומאז שמכר את אחזקתו מכהן כחבר דירקטוריון, ויו"ר חברת ההשקעות בסטארטאפים The Time.

## ביוגרפיה
שילוח נולד במעוז חיים. ב-1977 התגייס תחילה לחיל השריון, אך עבר לסיירת מטכ"ל. הוא השלים ביחידה מסלול הכשרה כלוחם ולקח חלק בפעילות מבצעית תחת פיקודם של עמירם לוין ונחמיה תמרי. בתום שירותו הצבאי התגייס לשב"כ ושימש כמאבטח בשגרירות ישראל בלונדון. עם שובו לישראל למד כלכלה וניהול באוניברסיטת תל אביב, שם רכש גם תואר שני במנהל עסקים. בין מוריו היה דובי פקלמן, אשר הציע לו להצטרף לחברת הייעוץ והאסטרטגיה פי. או. סי, שבה כיהן במגוון תפקידי ניהול.

שילוח החל את דרכו בעולם הפרסום והשיווק בסוף 1995 כשהתמנה למנכ"ל משרד הפרסום מקאן אריקסון, המעסיק היום כ-600 עובדים והיקף פעילותו מעל 450 מיליון דולר בשנה. במהלך כהונתו הפך מקאן ישראל למשרד הפרסום הגדול במדינה, לאחר סדרה של רכישות. שילוח הוביל כמנכ"ל את קבוצת הפרסום עד שנת 2004, במהלכה התמנה ליו"ר קבוצת מקאן ישראל, תפקיד בו הוא כהן עד 2011, במקביל לחברותו במועצת המנהלים של מקאן אירופה. ב-18 באוקטובר 2007 עורר סערה כאשר פיטר את שני המנכ"לים המשותפים של המשרד, אורן פרנק ושירה מרגלית, לאחר שהעבירו ביקורת על התנהגותו הכוחנית של נוחי דנקנר, שהחברות שלו היו לקוחות של המשרד. מרגלית הייתה באותה עת בת זוגו של שילוח ובהיריון ממנו.

בשנים 2009–2012 מכר שילוח את מניותיו במשרד הפרסום ל"מקאן אריקסון העולמית", תמורת 230 מיליון ש"ח, שכלל גם תשלום על אי-תחרות.

בשנת 2009 ייסד את חברת The Time, חברת השקעות המתמקדת בחברות ניו מדיה, בהן חברות אינטרנט, מדיה, תוכן וסלולר בשלבים מוקדמים (סטארטאפים). החברה משקיעה בעיקר בחברות שעסקיהן מבוססים במידה ניכרת על פלטפורמת האינטרנט. החברה השקיעה ביותר מ-50 חברות הזנק. בשנת 2014 הקימה דה טיים את קרן ההון סיכון First Time. אילן שילוח מכהן כיו"ר פעיל ו-Managing Partner של הקרן.

בשנים 2007–2015 שימש כיושב ראש קבוצת מטומי מדיה גרופ, הוא החזיק גם בכ-30% ממניות החברה, אותם מכר ברווח של כ–150 מיליון שקל. ב-2018 קרסה החברה לאחר שלא עמדה בתשלום איגרות חוב שגייסה.
## חיים אישיים
שילוח מתגורר בתל אביב. הוא נשוי לשירה מרגלית, בעברה סמנכ"לית התוכן של רשת ומנכ"לית מקאן תל אביב, ואב לארבע בנות.

## קישורים חיצוניים

* 
* 
* 
* 
* 
* 

* אילן שילוח: "לישראל תרבות דמוקרטית, נעיף את נתניהו בשנה הבאה", המרקרים, פרק 227, 20 במרץ 2025

## הערות שוליים

קטגוריה:מנהלים ישראלים
קטגוריה:אנשי השב"כ
קטגוריה:לוחמי סיירת מטכ"ל
קטגוריה:מעוז חיים: אישים
קטגוריה:בוגרי אוניברסיטת תל אביב
קטגוריה:משפחת מרגלית
קטגוריה:ישראלים שנולדו ב-1957
F-Secure

**F-Secure** (שם מלא:**F-Secure Corporation**) היא חברה המייצרת תוכנות לאבטחת מערכות מידע. משרדי החברה בהלסינקי שבפינלנד. לחברה סניפים ב-18 מדינות, ונציגות מועטה יותר בכ-100 נוספות. מעבדות החברה הם בהלסינקי ובקואלה לומפור שבמלזיה. F-Secure נסחרת בבורסת הלסינקי תחת השם FSC1V. על-פי טענת החברה היא הראשונה שסיפקה שירותי אבטחה באמצעות הרשת.

החברה מציעה מגוון שירותי אבטחה ובהם:
* שירותי אבטחת אינטרנט וחומת אש.
* תוכנות אנטי וירוס למערכות הפעלה שונות: מיקרוסופט, מקינטוש, Mobile, ועוד.
* אבטחת שרתים.
* אבטחת שירותים עסקיים המתבצעים ברשת.

## קישורים חיצוניים

* 

קטגוריה:חברות אבטחת מחשבים
כריך חמאת בוטנים וריבה

**כריך חמאת בוטנים וריבה** (באנגלית אמריקאית: **peanut butter and jelly sandwich** או בקיצור **PB&J**; באוסטרליה ובבריטניה: **peanut butter and jam sandwich**) הוא כריך פופולרי בעיקר בארצות הברית אך גם בקנדה, באוסטרליה ובבריטניה המכיל חמאת בוטנים וריבה של פירות (לרוב תותים או שזיפים).

הכריך פופולרי בארצות הברית, במיוחד בקרב ילדים; סקר משנת 2002 הראה שהאמריקאי הממוצע יאכל 1,500 כריכי חמאת בוטנים וג'לי לפני סיום התיכון.

לעיתים מוסיפים לכריך גם דבש, ממרח שוקולד, מרשמלו או סירופ מייפל.

בשנת 1968 יצרה חברת ג'י אם סמאקר (.The J.M. Smucker Co) את ממרח הגובר המיועד עבור כריך זה. ממרח הגובר כולל שכבות של חמאת בוטנים וריבה.

## היסטוריה

השילוב של חמאת בוטנים וריבה הפך פופולרי ברחבי ארצות הברית וברחבי העולם בתקופת מלחמת העולם השנייה עת שממרח חמאת בוטנים הייתה חלק ממנות הקרב שחולקו לחיילים כמו גם הריבה. החיילים שילבו את שני הממרחים יחד על מנת לשפר את טעמה המלוח של חמאת הבוטנים. גם בקרב אזרחי ארצות הברית הפך הכריך לפופולרי מאחר שבשנת 1943, בשל המלחמה, הונהג בארצות הברית קיצוב. בעוד שחמאה וממרחים אחרים ניתנו בהקצבה, חמאת הבוטנים נמכרה בלא הגבלה, כמו גם פירות שאיפשרו ייצור ריבות.

## ראו גם
* כריך חמאת בוטנים, בננה וקותלי חזיר
* פלאפרנאטר

## קישורים חיצוניים

* 
* ההיסטוריה של כריך חמאת הבוטנים והריבה, באתר טעמים
* ההיסטוריה של הכריך 
## הערות שוליים

חמאת בוטנים
קטגוריה:המטבח האמריקאי
Scar Tissue

"**Scar Tissue**" (בעברית: "**רקמת צלקת**") הוא אחד משיריה המצליחים ביותר של להקת הרד הוט צ'ילי פפרז. השיר שיצא בשנת 1999 כסינגל הראשון מאלבומה השביעי, Californication, הגיע למקום התשיעי בבילבורד הוט 100 האמריקאי, זכה בפרס גראמי ודורג במקום ה-53 ברשימת "100 קטעי סולו הגיטרה הטובים אי פעם" על ידי מגזין גיטר וורלד.

מילות השיר מדברות על התמכרותו לסמים של סולן הלהקה, אנתוני קידיס. בשנת 2004 הוציא קידס בשיתוף עם לארי סלומן ספר אוטוביוגרפי שנשא את שם השיר ותיאר בהרחבה את התמודדות זו.

בוידאו קליפ של השיר צולם במדבר מוהאבי, ובו נראים חברי הלהקה נוהגים ברכב כשהם חבולים, ולפרקים נראים מנגנים על כלי נגינה שבורים.
 
## מצעדים ודירוגים

## פרסים

* מקור:

## קישורים חיצוניים

## הערות שוליים

קטגוריה:רד הוט צ'ילי פפרז
קטגוריה:שירים באנגלית
קטגוריה:שירים שהופקו על ידי ריק רובין
קטגוריה:וידאו קליפים שבוימו על ידי סטפן סדנאווי
קטגוריה:שירי רוק אלטרנטיבי
קטגוריה:סינגלים שהגיעו למקום הראשון באיסלנד
קטגוריה:סינגלים בהוצאת וורנר רקורדס
גובר (מותג)

**גובּר** (באנגלית: **Goober**) הוא ממרח המכיל שכבות של חמאת בוטנים ושל ריבה.

ממרח זה נפוץ בארצות הברית. מקור השם של הממרח בכינוי המקובל לבוטן בסלנג אמריקאי. 

הממרח הומצא בשנת 1968 על ידי חברת ג'י אם סמאקר (The J.M. Smucker Co.) במטרה להקל על הכנת הכריך הפופולרי והנפוץ בארצות הברית - כריך חמאת בוטנים וריבה. הממרח כולל שכבות אנכיות של חמאת בוטנים ושל ריבה (לרוב ריבת ענבים או תותים, אך ישנה גם גרסה המכילה ממרח שוקולד).

## קישורים חיצוניים
* 

קטגוריה:המטבח האמריקאי
קטגוריה:ממרחים
קטגוריה:מותגי מזון
ג'ון סקנלה

[ממוזער|גולגולת של [טריצרטופס]]
[ממוזער|גולגולת של [טורוזאורוס מהמין Torosaurus latus]]

**ג'ון סקנלה** (באנגלית: **John Scannella**) הוא פלאונטולוג אמריקאי המתמחה בחקר דינוזאורים ובפרט בטריצרטופס - הדינוזאור הצרטופסי הידוע מכולם, ומכהן כאוצר מוזיאון הרי הרוקי בעיר בוזמן במונטנה. סקנלה זכה לפרסום בעיקר בזכות המאמר שכתב עם ג'ק הורנר ובו הוא מציע שהטורוזאורוס (מארש, 1891) איננו סוג טקסונומי נפרד, אלא צורה מבוגרת של טריצרטופס.

## ביוגרפיה

סקנלה נולד ברובע קווינס שבעיר ניו יורק והתאהב בדינוזאורים כבר בגיל צעיר, כאשר ביקר במוזיאון האמריקאי להיסטוריה של הטבע.

הוא למד לתואר ראשון (B.Sc) במסלול של גאולוגיה (ראשי) וביולוגיה (משני) באוניברסיטת ראטגרס שם סיים ב-2002. אחרי סיום התואר הראשון התנדב במוזיאון הגאולוגיה של האוניברסיטה ועזר לאוצר ביל סלדן לארגן את האוספים. כמו כן, הוא עבד כמסביר על מאובנים במוזיאון האמריקאי להיסטוריה של הטבע.

ב-2005 פגש את ד"ר ג'ק הורנר במוזיאון המדינה של ניו ג'רזי והחל לעשות דוקטורט במחלקה למדעי כדור הארץ שבאוניברסיטת מונטנה תחת הנחייתו.

ב-2009 כתב מאמר יחד עם D.W. Fowler ובו הוא מציג הוכחה ש-*Triceratops horridus* ו-*Triceratops prorsus* הם שני מינים טקסונומיים שונים של טריצרטופס, בהתבסס על הפרדה סטרטיגרפית, כלומר: מאובנים של כל מין נמצאו בשכבות גאולוגיות שונות, ולכן חיו בזמנים שונים.

ב-2010 פרסם עם המנחה שלו לדוקטורט ג'ק הורנר את המאמר המפורסם שטוען שהטורוזאורוס הוא לא סוג נפרד, אלא בעצם צורה מבוגרת של טריצרטופס. ב-2015 סיים את לימודיו וקיבל תואר דוקטור.

בנוסף למחקר תאורטי עוסק סקנלה גם בעבודת שדה (field work) וגילוי מאובנים.

## האם טורוזאורוס הוא טריצרטופס מבוגר?

ב-2010 הציע סקנלה יחד עם ג'ק הורנר בעקבות מחקר שערכו (בשנים 2009–2010) שה**[[טורוזאורוס]]** אינו סוג טקסונומי נפרד אלא טריצרטופס בוגר ובשל (mature), שגופו ועטרתו גדלו וכן שבגלל הגדילה נוצרו "חלונות" בעטרה.

הם מציגים מספר נימוקים להצעתם. ראשית, לדבריהם, מבחינה אנטומית, הטריצרטופס והטורוזאורוס כמעט זהים, וגם הגולגולות שלהם דומות למדי (למעט העטרה, שמשתנה עם הגדילה). עוד נימוק נוגע למבנה העצם: כאשר בוחנים עצמות של טריצרטופס (גם גדול, כלומר, לא גור אלא גם מבוגר צעיר) מגלים שמדובר בעצם שעדיין גדלה, לעומת מבנה העצמות של הטורוזאורוס, שמראות עצם מבוגרת שגדלה ובגרה לחלוטין. עוד נימוק נוגע למציאת פרטים בגילים שונים: בעוד שנמצאו טריצרטופסים בכל שלבי ההתפתחות: מביצה, תינוק, גור וכלה במבוגר צעיר, מעולם לא נמצא טורוזאורוס צעיר. הסברה שהטורוזאורוס הוא למעשה טריצרטופס מבוגר יכולה לפתור תעלומה זו.

השערה זו הייתה נתונה בוויכוח מדעי זמן רב. כיום, לאחר שנתגלו מאובנים של טורוזאורוס צעיר ושל טריצרטופס זקן, רוב הקהילה הפלאונטולוגית דחתה את ההשערה וגורסת שהטורוזאורוס והטריצרטופס היו סוגים נפרדים.

## קישורים חיצוניים
* חילופי מכתבים בין הפלאונטולוגים ג'ון סקנלה ואנדרו פארקה האם טורוזאורוס הוא הצורה המבוגרת של טריסרטופס, באתר Walking With Dinosaurs
* 
* Evolutionary trends in Triceratops from the Hell Creek Formation, Montana מאת ג'ון סקנלה, דנבר פאולר, מארק גודווין וג'ון ר. הורנר, יוני 2015.
*  Triceratops through time | John Scannella | TEDxBozeman - הרצאת TEDx של ד"ר ג'ון סקנלה, יוטיוב, 20 במאי 2015

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:פלאונטולוגים אמריקאים
קטגוריה:בוגרי אוניברסיטת ראטגרס
קטגוריה:בוגרי אוניברסיטת מונטנה
קטגוריה:טריצרטופס
קטגוריה:אמריקאים שנולדו במאה ה-20
ג'ון ר. הורנר

**ג'ון "ג'ק" ר. הורנר** (באנגלית: **John "Jack" R. Horner**; נולד ב-15 ביוני 1946) הוא פלאונטולוג אמריקאי מפורסם המתמחה בחקר דינוזאורים.

## ביוגרפיה

הורנר נולד וגדל בשלבי, מונטנה. הוא למד 7 שנים באוניברסיטת מונטנה והתמחה בגאולוגיה וזואולוגיה. הוא שירת שנתיים בחיל הנחתים האמריקאי ושירת בכוחות המיוחדים בזמן מלחמת וייטנאם. הורנר לא השלים את התואר הראשון מאחר שנכשל בקורסים בשפה זרה (מאחר שיש לו דיסלקסיה והוא לא היה יכול לקרוא היטב גרמנית). למרות זאת הוא הגיש תזה מכובדת על הפאונה של אבן הגיר של Bear Gulch, אתר מאובנים מפורסם ושמור היטב לאורך המיסיסיפי. ב-1986 העניקה לו אוניברסיטת מונטנה דוקטורט במדע והוא זכה למלגת מק'ארתור (MacArthur Fellowship) היוקרתית.

הורנר פרסם יותר מ-100 מאמרים ו-6 ספרי מדע פופולרי (בהם Dinosaurs Under the Big Sky, וספר הילדים Maia: A Dinosaur Grows Up).

כיום הוא האוצר של מחלקת הפלאונטולוגיה במוזיאון הרי הרוקי, פרופסור לפלאונטולוגיה ואוצר מצורף למוזיאון הלאומי להיסטוריה של הטבע. הוא גם מרצה בתוכנית ה-Honors Program היוקרתית באוניברסיטת המדינה מונטנה.

הורנר גם היה יועץ מדעי לסדרת הסרטים פארק היורה ועבד עם חברי ההפקה בכל הסרטים. ואולם ההפקה לא תמיד הקשיבה לעצותיו, למשל ביצירתם את הסטיגימולוק שע"פ הורנר נחשב לפרט צעיר של פכיצפלוזאורוס.

בנוסף הוא השתתף בסרט עולם היורה (2015) בתפקיד עובד תחזוקה (ליד חצר הולוסירפטורים).

## הישגים מדעיים

באמצע שנות ה-70 של המאה ה-20 גילה הורנר את המאיאזאורה - דינוזאור הדרוזאורי המוכיח שהיו דינוזאורים שטיפלו בצאצאיהם.

הורנר גילה עוד מיני דינוזאורים בהם אורודרומאוס (Orodromeus makelai). על שמו נקראים מינים של אכלוזאורוס (Achelousaurus horneri) ואנאסזיזאורוס (Anasazisaurus horneri).

בקהיליה הפלאונטולוגית הורנר ידוע במחקריו על גדילה של דינוזאורים. ממחקריו הסיק הורנר שמינים רבים של דינוזאורים שנחשבו לסוגים נפרדים הם למעשה אותו סוג בשלבי גדילה שונים.

בעשור הראשון של המאה ה-21 עסקו צוותים של הורנר בחפירת וגילוי מאובנים ומצאו 5 פרטים של טירנוזאורוס רקס, אחד מהם אף גדול יותר מ"סו" - פרט של טירנוזאור שנחשב לגדול והשלם ביותר עד לגילויו של הורנר. הורנר טען שהטירנוזאורוס לא היה טורף מובהק ונהג כנראה לאכול יותר נבלות מאשר לצוד (עם זאת הוא היה הורג טרף פצוע או חלש). טיעון זה נראה בפירוט בתוכנית של ערוץ דיסקברי: העמק של הטירנוזאורוס רקס.

ב-2005 היה חלק מצוות מדענים שגילה רקמה רכה בתוך מאובן של טירנוזאורוס רקס.

ב-2010 פרסם עם ביחד עם תלמידו ג'ון סקנלה את המאמר המפורסם שטוען שטורוזאורוס הוא לא סוג טקסונומי נפרד אלא בעצם צורה מבוגרת של טריצרטופס. מאמר זה עורר ויכוח מדעי רחב שנמשך עד היום הזה והתזה שלו לא נהפכה לקונצנזוס מדעי.

בין תלמידיו הידועים נכללים הפלאונטולוגים המובילים גרגורי אריקסון (שחוקר ביומכניקה של תנינאים ודינוזאורים), סקוט סמפסון, קריסטי קרי-רוג'רס ודייוויד ואריקיו.

על הישגיו קיבל הורנר עיטור כבוד בשנת 2006.

## קישורים חיצוניים

* 

* Shape Shifting Dinosaurs - הרצאה מקוונת של ג'ק הורנר באתר TED
* Building a dinosaur from a chicken - הרצאה מקוונת של ג'ק הורנר באתר TED
* מוזיאון הרי הרוקי
* 

קטגוריה:ערכים שבהם תבנית בריטניקה אינה מתאימה
קטגוריה:פלאונטולוגים אמריקאים
קטגוריה:עמיתי מקארתור
קטגוריה:אמריקאים שנולדו ב-1946